Բժշկի փոխանցմամբ՝ մի չափաբաժնով ամուսինները ապրիլի 23-ին պետք է ստանային 2 դեղահաբ «Миропристон» և 4 դեղահաբ «Սայտոտեկ», նույն քանակի դեղեր օրեր անց կրկին վերցնեին: Սակայն, բժշկուհին տեղյակ չէ, թե ամուսինները դեղատնից ինչ քանակի դեղ են վերցրել. «Ես ձեռ առ ձեռ ո՛չ տվել եմ, ո՛չ գումարի հետ գործ ունեմ: Կարևորն այն է, որ հիվանդը, եթե դեղը ընդուներ և դրանից նրան վնաս լիներ կամ օգուտ լիներ կամ պատճառ լիներ, կարելի էր ձեզ հետ քննարկել` մեկն է, երկուսն է, թե երեքն է: Բայց քանի որ դեղորայքը չի ընդունվել, և դեղորայքի գումարը բոլորը վերադարձվել է, ես անմիտ եմ համարում նման քննարկումը»,-ասում է Թադևոսյանը: